ᱡᱷᱟᱲᱜᱨᱟᱢ

ᱡᱷᱟᱲᱜᱨᱟᱢ  ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱟᱨ ᱢᱩᱱᱤᱥᱤᱯᱟᱞᱴᱤ ᱠᱟᱱᱟ ᱾ ᱱᱚᱣᱟ ᱫᱚ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱵᱤᱨ ᱵᱩᱨᱩ, ᱥᱮᱫᱟᱭᱟᱜ ᱢᱩᱱᱫᱤᱨ ᱟᱨ ᱨᱟᱯᱟᱡᱽ ᱫᱚᱞᱟᱱ ᱠᱷᱟᱹᱛᱤᱨ ᱱᱚᱣᱟ ᱫᱚ ᱢᱤᱫ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾

ᱚᱛᱱᱚᱜ
ᱡᱷᱟᱲᱜᱨᱟᱢ ᱨᱮᱭᱟᱜ ᱚᱵᱚᱥᱛᱟᱱ ᱫᱚ  . ᱱᱚᱣᱟ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱘᱑  ᱢᱤᱴᱚᱨ (᱒᱖᱕ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱛᱟᱯ ᱫᱚ ᱔᱖ °C ᱦᱟᱹᱵᱤᱡ ᱥᱤᱛᱩᱝ ᱨᱤᱛᱩ ᱨᱮᱫᱚ ᱥᱮᱴᱮᱨᱚᱜᱼᱟ ᱾ ᱟᱨ ᱨᱟᱵᱟᱝ ᱨᱤᱛᱩ ᱨᱮᱫᱚ ᱔ °C ᱦᱟᱹᱵᱤᱡ ᱟᱬᱜᱚᱱᱟ ᱾

ᱱᱟᱜᱟᱢ
ᱯᱩᱨᱩᱫᱷᱩᱞ ᱠᱚᱣᱟᱜ ᱠᱟᱴᱦᱟ ᱠᱷᱚᱱ ᱵᱟᱰᱟᱭᱚᱜᱼᱟ ᱥᱟᱞ ᱑᱕᱙᱒ ᱨᱮ ᱟᱢᱵᱮᱨ ᱨᱮᱱᱤᱡ ᱢᱟᱱ ᱥᱤᱝ ᱨᱟᱡᱟ ᱵᱮᱝᱜᱚᱞ ᱟᱡᱟᱜ ᱟᱹᱛ ᱨᱮ ᱟᱹᱜᱩᱭ ᱞᱟᱹᱫᱤᱫ ᱮ ᱛᱮᱴᱮᱡ ᱞᱮᱜᱼᱟ ᱾ ᱩᱱᱤ ᱫᱚ ᱢᱚᱜᱚᱞ ᱥᱚᱢᱨᱟᱴ  ᱟᱠᱵᱚᱨ ᱟᱜ ᱛᱟᱹᱨᱤ ᱨᱮ ᱱᱚᱣᱟ ᱟᱹᱭᱫᱟᱹᱨ ᱞᱟᱹᱜᱤᱫ ᱮ ᱦᱮᱡ ᱞᱮᱱᱟ ᱾ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱯᱚᱱᱚᱛ ᱠᱚ ᱟᱡᱟᱜ ᱟᱹᱛ ᱨᱮ ᱟᱹᱜᱩᱭ ᱞᱟᱹᱜᱤᱫ ᱟᱡᱟᱜ ᱫᱚ ᱡᱚᱥ ᱛᱟᱦᱮᱸ ᱠᱟᱱᱟ ᱾ ᱨᱟᱡᱟ ᱟᱠᱵᱚᱨ ᱟᱡᱤᱡ ᱥᱮᱱᱟ ᱯᱚᱛᱤ ᱥᱚᱨᱵᱮᱥᱚᱨ ᱥᱤᱝ ᱦᱩᱰᱤᱧ ᱦᱩᱰᱤᱧ ᱯᱚᱱᱚᱛᱨᱮᱱ ᱨᱟᱡᱟ ᱠᱚ ᱦᱟᱨᱟᱣ ᱠᱚ ᱞᱟᱹᱜᱤᱫ ᱮ ᱵᱚᱨᱟᱛ ᱞᱮᱫᱮᱭᱟ ᱾ ᱱᱚᱣᱟ ᱡᱟᱜᱟ ᱵᱟᱵᱚᱛ ᱚᱞ ᱫᱚ ᱟᱭᱤᱱ ᱤ ᱟᱠᱚᱵᱚᱨᱤ ᱨᱮᱦᱚᱸ ᱚᱞ ᱢᱮᱱᱟᱜᱼᱟ ᱾ ᱱᱚᱣᱟ ᱚᱧᱪᱚᱚᱲ ᱨᱮᱫᱚ ᱥᱟᱱᱛᱟᱲ, ᱢᱩᱱᱰᱟᱹ, ᱵᱷᱩᱢᱤᱡᱽ, ᱠᱩᱰᱩᱢᱤ ᱞᱚᱫᱷᱟ ᱮᱢᱟᱱ ᱠᱚ ᱛᱟᱦᱮᱸᱱᱟ ᱾ ᱱᱚᱣᱟ ᱫᱚ ᱢᱟᱞ ᱨᱟᱡᱟ ᱦᱟᱜ ᱮᱨᱤᱭᱟ ᱦᱚᱸᱠᱚ ᱢᱮᱛᱟᱜᱼᱟ ᱾ ᱢᱟᱞ ᱠᱚᱫᱚ ᱥᱮᱫᱟᱭ ᱨᱤᱱ ᱞᱟᱹᱰᱷᱩᱣᱟᱹ ᱟᱨ ᱟᱹᱰᱤ ᱫᱟᱲᱮᱭᱟᱱ ᱢᱟᱹᱱᱢᱤ ᱠᱚ ᱛᱟᱦᱮᱸ ᱠᱟᱱᱟ ᱾

ᱥᱟᱨᱵᱮᱥᱚᱨ ᱥᱤᱝ ᱫᱚ ᱨᱟᱡᱽᱯᱩᱛ ᱢᱤᱞᱤᱴᱟᱨᱤ ᱠᱚ ᱥᱟᱶ ᱢᱮᱥᱟ ᱠᱟᱛᱮ ᱢᱟᱞ ᱨᱟᱡᱟ ᱠᱚᱭ ᱦᱟᱨᱟᱣ ᱠᱮᱫ ᱠᱚᱣᱟ ᱟᱨ ᱟᱡᱟᱜ ᱧᱩᱛᱩᱢ ᱫᱚ ᱢᱟᱞᱟ ᱫᱮᱵᱽ ᱮ ᱚᱞ ᱠᱮᱜᱼᱟ ᱾ ᱚᱱᱟ ᱩᱭᱦᱟᱹᱨ ᱛᱮ ᱵᱚᱪᱷᱚᱨ ᱜᱮ ᱵᱤᱡᱚᱭᱟ ᱫᱚᱥᱚᱢᱤ ᱦᱤᱞᱚᱜ ᱢᱟᱞ ᱢᱩᱨᱛᱤ ᱵᱮᱱᱟᱣ ᱠᱟᱛᱮ ᱠᱚ ᱟᱛᱟᱨᱟ ᱾ ᱢᱚᱜᱚᱞ ᱨᱟᱯᱟᱡᱽ ᱨᱟᱡᱟ ᱢᱟᱱ ᱥᱤᱝ ᱫᱚ ᱵᱤᱦᱟᱨ, ᱵᱮᱝᱜᱚᱞ ᱟᱨ ᱳᱰᱤᱥᱟ ᱨᱮᱱᱤᱡ ᱜᱚᱵᱚᱨᱱᱚᱨ ᱞᱮᱠᱟ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱨᱟᱡᱽᱯᱩᱛᱟᱱᱟ ᱨᱩᱣᱟᱹᱲ ᱥᱟᱱᱟ ᱠᱮᱫᱮ ᱛᱮ ᱑᱒᱐᱐  ᱜᱟᱺᱴ ᱠᱤᱞᱚᱢᱤᱴᱚᱨ ᱡᱚᱝᱜᱚᱞᱠᱷᱸᱰ ᱡᱟᱜᱟᱟ ᱫᱚ ᱥᱤᱨᱯᱟᱹ ᱞᱮᱠᱟ ᱛᱮ ᱥᱚᱨᱵᱮᱥᱚᱨ ᱥᱤᱝ ᱮ ᱮᱢ ᱚᱴᱚ ᱟᱫᱮᱭᱟ ᱾

ᱯᱩᱞᱤᱥ ᱥᱴᱮᱥᱚᱱ
ᱡᱷᱟᱲᱜᱨᱟᱢ ᱦᱚᱱᱚᱛ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱡᱷᱟᱲᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱭᱫᱟᱹᱨᱤ ᱴᱚᱴᱷᱟ ᱠᱟᱱᱟ ᱾

ᱞᱟᱠᱪᱟᱨ
ᱟᱹᱫᱤᱢ ᱡᱟᱹᱛᱤ, ᱠᱷᱮᱨᱣᱟᱲ ᱵᱟᱝᱢᱟ ᱦᱚᱲ ᱦᱚᱯᱚᱱ ᱠᱚᱣᱟᱜ ᱮᱱᱮᱡ ᱠᱷᱟᱹᱛᱤᱨ ᱱᱚᱣᱟ ᱵᱟᱡᱟᱨ ᱫᱚ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜᱼᱟ ᱾ ᱚᱱᱟ ᱮᱱᱮᱡ ᱠᱷᱚᱱᱟᱜ ᱟᱹᱰᱤ ᱜᱟᱱ ᱮᱱᱮᱡ ᱜᱮ ᱟᱫᱚᱜ ᱦᱚᱨ ᱨᱮ ᱢᱮᱱᱟᱜᱼᱟ ᱾ ᱡᱟᱦᱟᱸ ᱮᱱᱮᱡ ᱠᱚ ᱠᱷᱟᱹᱛᱤᱨ ᱡᱷᱟᱲᱜᱨᱟᱢ ᱯᱷᱮᱢᱚᱥᱟ ᱚᱱᱟ ᱠᱚᱨᱮᱭᱟᱜ ᱧᱩᱛᱩᱢ ᱫᱚ- ᱡᱷᱩᱢᱩᱨ, ᱪᱷᱚᱣ, ᱪᱩᱣᱟᱝ, ᱪᱟᱝ, ᱥᱟᱦᱨᱩᱞ, ᱴᱩᱥᱩ ᱮᱢᱟᱱ ᱾  

ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱟᱠᱪᱟᱨ ᱪᱷᱟᱰᱟ ᱠᱟᱛᱮ ᱵᱮᱝᱜᱚᱞᱤ ᱠᱚᱣᱟᱜ ᱦᱚᱸ ᱟᱹᱰᱤ ᱞᱮᱠᱟᱱ ᱯᱟᱨᱟᱵᱽ ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ - ᱫᱩᱨᱜᱟᱹ ᱯᱩᱡᱟᱹ, ᱥᱚᱨᱚᱥᱚᱛᱤ ᱯᱩᱡᱟᱹ, ᱫᱤᱣᱟᱞᱤ, ᱠᱟᱲᱤ ᱯᱩᱡᱟᱹ, ᱥᱤᱛᱚᱲᱟ, ᱡᱚᱜᱚᱫᱷᱟᱛᱨᱤ, ᱦᱚᱞᱤ, ᱨᱚᱛᱷᱚ ᱡᱟᱛᱨᱟ  ᱡᱟᱱᱢᱟᱥᱴᱟᱢᱤ ᱮᱢᱟᱱ ᱾ 

ᱡᱷᱟᱲᱜᱨᱟᱢ ᱨᱮ ᱟᱹᱰᱤ ᱞᱮᱠᱟᱱ ᱯᱟᱛᱟ ᱦᱚᱸ ᱦᱩᱭᱩᱜ-ᱟ ᱾ ᱚᱱᱟ ᱯᱟᱛᱟ ᱨᱮᱭᱟᱜ ᱧᱩᱛᱩᱢ ᱠᱚᱫᱚ- ᱡᱚᱝᱜᱚᱞ ᱢᱚᱦᱚᱞ ᱩᱛᱥᱚᱵᱽ, ᱡᱷᱟᱲᱜᱨᱟᱢ ᱢᱮᱲᱟ, ᱭᱩᱵᱟ ᱩᱛᱥᱚᱵᱽ, ᱨᱚᱝ ᱢᱟᱛᱤ ᱢᱟᱱᱩᱥ, ᱥᱟᱨᱵᱚᱬᱤ ᱢᱮᱲᱟ ᱵᱚᱭᱥᱟᱠᱷᱤ ᱢᱮᱲᱟ ᱢᱤᱞᱚᱱ ᱢᱮᱲᱟ ᱮᱢᱟᱱ ᱾  

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 http://www.textjournal.com.au/speciss/issue60/Sarangi&Strange.pdf 

ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ